Finansiel Stabilitet som bestyrer de krakkede banker, vælger at samle bankerne med både private og erhvervskunder i en bank. Det skriver Børsen i dag. Fusionen sker bl.a. for at samle de kunder, der har aktiviteter i flere af bankerne. Derved undgåes interne stridigheder. Derudover forventer Finansiel Stabilitet flere andre synergieffekter af sammenlægningen. Den nye struktur betyder, at Fiannsiel Stabilitet fremover vil bestå af en bank, et finansselskab, et ejendomsselskab og et pantebrevsselskab. Om den nye struktur betyder fyringer, er indtil videre usikkert. Fusionsplanen vil blive fremlagt for Folketingets Erhvervsudvalg torsdag.

Opsummering:
Staten fusionerer syv kollapsede banker, heriblandt Ebh Bank og Løkken Sparebank til en bank.
 